50 елдан эзләп тапкан дустыма Яңа ел сәламе

	Алабуга педагогика институты тулай торагының дүртенче катында, 100нче бүлмәдә, 20 студент кыз бергә яшәдек. Шул күңелле елларда кояштай якты йөзле, Актаныш районы, Пучы авылы кызы Хәния белән җан дусларга әйләндек. Ләкин ул армиядән кайткан егетенә кияүгә чыгып, институтны икенче курстан ташлап китте. Аннан гаилә тормышына, эшкә батты, мин укуга бирелдем. Шулай итеп, элемтә өзелде. Дустымны кабат 50 елдан соң, “Татарстан яшьләре” газетасы аша эзләп таптым.	 Хәния Казанда институтны тәмамлаган, аннан эшче яшьләр торагында кичке мәктәптә укыткан икән. Тулай торакка төрле авыллардан, шәһәрләрдән җыелган егетләрне, кызларны сәяхәтләргә дә алып барган, танылган шәхесләр белән очрашулар оештырган – аларга тәрбияче, киңәшче, икенче әни ролен үтәгән. Яшьләр, дустыма рәхмәт әйтеп, аның турында газеталарга бик матур мәкаләләр язып чыкканнар. 
	Рәхимә ХӘБИБУЛЛИНА	
Татарстан яшьләре

	№   |  	


